Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: a területeken csak együttműködési kötelezettséget ír elő a törvény (1991. évi XI. törvény 2. §). Ennek mibenlétéről,
Paragraph Index: 1210

1999. október Budapest Vidéki város Község Összesen: Az országgyűlési biztosok a megelőző évekhez hasonlóan 1999-ben is törekedtek arra, hogy az állampolgárok minél szélesebb körben ismerjék meg az intézményt, a biztosok hatáskörét, a kiemelkedően sok embert érintő ajánlásaikat. Az átfogó vizsgálatok lezárását követő rendszeres sajtótájékoztatók mellett ennek fontos eszköze volt — egészen megszűnéséig — a Magyar Televízió Művelődési Műsorok Stúdiója szervezésében az Álompolgár című adássorozat. Ennek megszüntetése után az országgyűlési biztosok megállapodtak a Magyar Televízió Aktuális Műsorok Főszerkesztőségével bizonyos együttműködésről, de a kizárólag az országgyűlési biztosi esetekkel foglalkozó rendszeres műsort nem sikerült pótolni. Az országgyűlési biztosok 1999-ben is folytatták a megválasztásuk után megkezdett megyelátogatásokat. Kaltenbach Jenő kisebbségi biztos 1999-ben az ország több megyéjében folytatott vizsgálatot, illetve tanácskozott kisebbségvédelmi kérdésekről, ezért a többnapos koncentrált megyelátogatáson nem vett részt. Különböző rendezvényeken és tanácskozásokon többször járt Pécsen, illetve Baranya megyében, Pápán, Szentendrén, Hajdúszoboszlón, illetve Hajdú-Bihar több településén. Járt még Egerben, illetve Heves megyében, Nagykanizsán, Miskolcon és Szentesen. Az adatvédelmi biztos és munkatársai április 12—14-én Borsod-Abaúj-Zemplén megyében, június 28.—július 1. között Pest megyében, október 4—6-án pedig Baranya megyében tettek munkalátogatást. (Lásd az 5. számú táblázatot.) Az állampolgári jogok országgyűlési biztosa és általános helyettese a hivatal szervezésében és közreműködésével két többnapos megyelátogatáson vettek részt. Szakmai programjukat általában összekötötték kihelyezett ügyfélfogadással, melyről az 1. fejezetben már beszámoltunk. (Lásd a 6. számú táblázatot.) A megyei konzultációk sorába illeszkedett az állampolgári jogok országgyűlési biztosának és általános helyettesének tanácskozása a Fővárosi Államigazgatási Kollégium tagjaival, valamint a főjegyzővel, illetve a kerületek jegyzőivel. Az április 21-én megtartott rendezvényen a résztvevők átfogó áttekintést kaptak az országgyűlési biztosok négyéves tevékenységéről, különös tekintettel a fővárosi tapasztalatokra. Az aktuális kérdések között kiemelt figyelmet szenteltek az iskolabezárásoknak, a gyermekvédelmi szolgálatok működésének, a személyes gondoskodást nyújtó szociális ellátó intézmények helyzetének, valamint a részletes területrendezési tervek és az építésügyi hatósági eljárás problémáinak. 2000/88/II. szám 2000/88/II. szám

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes